επι μοναρχου φιλισκου μηνος παναμου ογδαι εξ εικαδος ναποιαι ειπαν νικαρχος τεισια αριστων χαρμυλου φιλωνιδας διδυμαρχου επειδη ονασανδρος ονησιμου ιατρος μαθων παρα αντιπατρωι τωι διοσκουριδα ταν τεχναν καθ ον ο διδασκαλος αυτου καιρον εδαμοσιευε παρ αμειν συνων εκεινω[ι] ταν τε αναστροφαν εποιειτο ποτι παντας αλυπον τοις τε ποτιδεηθεισι των δαμοταν απαρακλητος παρειχετο ταν απο τας τεχνας χρειαν κατασταθεις δε και υπηρετας εφ ετη και πλειονα αποδειξιν εποιησατο πολλωι μαλλον τας τε κατα ταν τεχναν εμπειριας και τας κατα τον βιον ευταξιας ουτε κακοπαθιαν ουτε δαπαναν ουδεμιαν υφορωμενος εξ ων ημελλεν τι των συμφεροντων τοις δαμοταις ελλειψειν ταγεντος δε και του διδασκαλου αυτου επι το κατα πολιν εργον ονασανδρος κρινας και αυτος συνλειτουργειν πρατον τωι διδαξαντι υπηρετων εκεινωι και πολλων επιδεηθεντων αυτου των δαμοταν δια το προτερον επεγνωκεν ταν υπαρχουσαν περι αυτον κατα τε ταν τεχναν εμπειριαν και ταν κατα τον βιον αναστροφαν πασιν εκτενη και προθυμον εαυτον παρειχετο βοαθων και παραιτιος γινομενος οσον εφ εαυτω τας σωτηριας καθοτι μαλιστα αυτοι τοι ποτιδεηθεντες αυτου επεγνωκαντι κρινας δε και καθ εαυτον ανοιξαι ιατρειον και ιδιωτευεν κατα πολιν και τινων των χρωμενων αυτωι συνταξεις φεροντων ομως παρ ουθενος των δαμοταν οσοι ποτιδεδεηνται αυτου χαριν τας κατα ταν ιατρικαν τεχναν εμπειριας ουτε μισθον πεπρακται ουτε συνταξιν υπομεμενεικεν λαμβανειν καιτοι γ ικανον δυναμενος απο των τοιουτων περιποιησασθαι διαφορον δια το πολλος των χρωμενων αυτωι των δαμοταν και εν αρρωστιαις επισφαλεσι γεγονεν και εν θεραπευμασιν παραδοξοις αλλ αει ποκα τιθεμενος εν ελασσονι το ιδιον λυσιτελες πασιν εκτενη και προθυμον παρεσχηται αυτον βοαθον εν τε τωι λοιπωι βιωι αλυπον εαυτον τετηρηκεν ποτι παντας και α ξ ιον ου μονον [τ]ου επιταδευματος αλλα και τας ποτι τος δαμο[τα]ς ευνοιας οπως ουν και τοι δαμοται φαινωνται μηθε μονον των πολιταν τος αγαθος και ευνοικως διακειμενος ποθ αυτος τιμωντες αλλα και των παροικων τος εκτενως και φιλοτιμως εμ παντι καιρωι ποτι το πληθος ποτιφερομενος ονασανδρος τε τιμαθεις ταις καταξιαις τιμαις πολυ προθυμοτερον εα[υ]τον παρεχηται ες τος δαμοτας αγαθαι τυχαι δεδοχθαι τωι δαμωι τωι αλασαρνιταν επαινησθαι ονασα[ν]δρον ονησιμου ιατρον επι τε ται αιρεσει αι εχει ποτι πα[ν]τας τος δαμοτας και κατα ταν ιατρικαν τεχναν εμπειριαι ημεν δε αυτωι και μετουσιαν παντων των ιερων ων μετεστι και τοις δαμοταις τοι δε ναποιαι τελεσαντω ες τε ταν σταλαν και ταν αναγραφαν απο των υπαρχοντων τοις θεοις χρηματων και αναθεντωσαν ες το ιερον του απολλωνος παρα ταν σταλαν ταν αντιπατρου του διδασκαλου αυτου. ψαφοι ται κυρουσαι ταν γνωμαν των ναποιαν στερεαι διακοσιαι τεσσαρακοντα οκτω εναντια ουδεμια.
Kos Isl. — Halasarna (Kardamaina) — mid-2nd c. BC — PdP 46 (1991) 135-140 — SEG 41.680 — É. Samama, Les médecins (2003) 249, 137
 mid-2nd c. BC 